**НАРОДНО ЧИТАЛИЩЕ „ХРИСТО БОТЕВ - 1914“ гр. КРУМОВГРАД**

***гр. Крумовград,ул.„Димитър Благоев”№5,email:libbotev@abv.bg***

**ОТЧЕТ ЗА ДЕЙНОСТТА**

**на НЧ „ХРИСТО БОТЕВ 1914” за 2019год**

**М.ЯНУАРИ**

 По повод навършване на 171 години от рождението на Христо Ботев в читалището направихме кът и подредихме витрина.

**М.ФЕВРУАРИ**

 146 г. от обесването на Васил Левски направихме „ Презентация за живота и делото на Апостола” и поканихме ученици от начален етап на СУ „Васил Левски”. Те се бяха подготвили и рецитираха стихотворения за Апостола.

 Участвахме в концерта посветен на Деня на майчиния език с част от фолклорната група.

**М.МАРТ**

 За Деня на любителското творчество съвместно с Общината организирахме среща на различните поколения самодейци, празника продължи с тържествена вечеря, организирана от Община.

 Участие в Националния празник 3 март - Възпоменания и поднасяне на венци пред паметници.Подредихме във фоаето на читалището витрина и участвахме в тържествения концерт по случай освобождението на България.

 На 8 март –Международен ден на жената,всички самодейци по групи се организираха и направиха – кулинарни конкурси,концерт и тържество по случай празника на жената.

**М.АПРИЛ**

 На 2 април – Международен ден на детската книга в библиотеката четохме любимите детски приказки. Вече в традиция се превърнаха посещенията ни в детските градини и децата в един глас ни посрещнаха :„Прочети ми приказка”. С много усмивки, песнички и стихотворения премина нашата среща с най- малките и сладки дечица.

 Самодейците от читалището се включиха в концерт, по случай Цветница, организиран от Община Крумовград на сцената на градския парк.

 Съвместно с Общината и Пенсионерския клуб направихме един „Шарен Великден” – конкурс за писано яйце,боядисване на яйца с деца от ОДК и обредна трапеза и кулинарна изложба с благотворителен базар.

 Първокласници с първо посещение в градската библиотека в Крумовград -любознателните ученици показаха отличните си умения да четат, отговориха на много гатанки за книгата и знанието

Учениците от първите класове, заедно със своите учители посетиха  библиотеката към читалище „Христо Ботев“-Крумовград. Библиотекарката Ст.Тодорова посрещна малките ни гости, показа им интересни детски книжки и енциклопедии. Тя запозна бъдещите читатели как могат да ползват книгите от библиотеката. Припомни им, че трябва да се отнасят внимателно, с  любов и уважение към книгите, да ги пазят чисти и да ги връщат в срок след прочитането им.С приятни впечатления първокласниците си тръгнаха от библиотеката. Те разбраха, че това първо посещение ще е едно ново начало на приятни срещи с чудния свят на книгите.

**М.МАЙ**

 През месец май самодейците от ансамбъл „Изворче” участваха в Тържествения концерт, по повод 90 – годишнината на Читалището в с.Черничево.

Традиционно се проведе през май месец и Събора на народната творчество.В него се включиха всички читалища и училища от общината. Ансамбъла за изворен фолклор „Изворче” се представи достойно и заслужи първо място.

 Ритуал за приемане на първокласниците за членове на читалището премина тържествено . Учениците ни поздравиха с песни и стихотворения, прочетоха откъси от любими книжки и ни доказаха, че вече са грамотни. Изразиха своето нетърпение да се върнат отново в читалищната библиотека като наши читатели. Кмета на града г-жа Мехмед приятно изненада всички дечица с подарък книжка.

 Участвахме в честването на годишнината от победата над хитлерофашизма.Поклонение.

 Регионална библиотека „Никола Вапцаров” Кърджали за трета година организираха и ни поканиха да вземем участие в Конференция по повод Деня на библиотекаря в Кърджали. „Глобални библиотеки” обменихме опит и въпроси свързани с проблемите на библиотеките.

 24 май – Ден на славянската писменост и култура съвместно с общината – манифестация и тържествен концерт и коктейл организират от Общината.

**М.ЮНИ**

 Представяне на детски книжки и приказки на деца на мултимедията в читалнята на библиотека.Организирахме в читалището конкурс рисунка „Моя любим герой” Направихмеизложба във фоаето от най – добрите рисунки.

 Групата за стари градски песни „Пей сърце“ към Народно Читалище „Христо Ботев 1914“ в Крумовград за четвърта поредна година участва във фестивала старата градска песен „Красив роман е любовта“ в Созопол. Достойно заслужиха престижното трето място. Това тяхно участие се осъществи с подкрепата на кмета на Община Крумовград Себихан Мехмед, за което читалищното настоятелство сърдечно благодари.

 Група,, Изворче" и група,, Демет" взеха участие в 6-тия Международен фестивал в град Айвалък, Република Турция от 23-27 юни 2019година.Международият музикален фестивал е празник на културното многообразие, което се изразява най-добре чрез музиката и танца. Основната цел на фестивала е да възхвали богатството и разнообразието на корените на различните народи. Групите, които бяха над 28 от различни краища на света се представиха с гордост на международната сцена. Те показаха своите традиционни народни изкуства. Създадоха се нови приятелства. Организатори и участници доказаха, че връзките между нациите укрепват чрз изкуството и културата. Благодарим за моралната и материална подкрепа на Община Крумовград и кмета на община Крумовград Себихан Мехмед.

 На 26 юни в читалището се проведе среща на всички читалищни секретари и библиотекари от общината с г-жа Емилия Лисичкова, председател на платформа „Агора” темата беше „Опитът на Българските Общини, НПО и читалищата във връзка със създаването на обществени фондове, които да финансират граждански инициативи, включително и културни”.

Представяне на детски книжки и приказки на деца на мултимедията в читалнята на библиотека.

**М.ЮЛИ И М. АВГУСТ**

 Библиотеката на читалището през цялата лятна ваканция беше пълна с ученици, които идваха с препоръчителните списъци за книжки. А в следобедните часове в читалнята организирахме викторини, задавахме гатанки и споделяхме вълненията на децата от прочетеното в приказките.

 За втора поредна година учениците от СУ „Васил Левски” и Лятна академия, организират и забавляват децата при нас в читалището.С поставените им задачи и предизвикателства намират отговорите в компютърната зала и в енциклопедиите в библиотеката.

Много гости на града ни използваха услугите на компютърната зала, за информация, за справки, за помощ в работата по дипломни работи и др.

 Певците от Ансанбъл „Изворче” участваха в концерта на „Дънди Прешълс Метълс” по случай Деня на миньора. Всички гости на празника аплодираха прекрасното им изпълнение.

 **М.СЕПТЕМВРИ**

 В библиотеката на читалището попълнихме читателски дневници с прочетените книжки.

Проведохме среща с дискусия „ Довиждане ваканция! – какво ново научихме чрез книгите и компютрите.Ползване на безопасен интернет с нашите най – малки читатели.

 Танцов Клуб „Ритмика” достойно участва в петото издание на международен фестивал за любители на фолклорно изкуство “ На мегдана в Албена”. Фестивалът, се проведе от 1-6 септември 2019 година във ваканционно селище Албена!

 В крумовградското село Аврен се проведе Националният тракийски женски събор.Тази година участие имаха Ансабъл „Изворче” събитието е под почетния патронаж на вицепрезидента Илияна Йотова, а сред организаторите са Съюзът на тракийските дружества в България, Община - Крумовград и местното кметство.

**М.ОКТОМВРИ и М.НОЕМВРИ**

 Участвахме в честванията за Деня на общината и Традиционния есенен панаир „Сайд Баба”, самодейците от Танцов Клуб „Ритмика” взеха участие в концерта.

 На 31 ноември чествахме 105 годишният концерт на Народно читалище „Христо Ботев 1914“ със съдействието на община Крумовград.Участие взеха Ансабъл „Изворче“с ръководител Росица Дибекова,Танцов Клуб „Ритмика“ с ръководител Милка Узунова, деца от детска градина „Митко Палаузов с ръководител Недка Онова.Ученици от СУ„Васил Левски“ подготвиха презентация по случаи празника на Народните Будители с ръководител Илиян Тосков.Специалните ни гости на концерта бяха почетния градски хор „Незабравки“от град Кърджали.Сред гостите бяха кмета на града госпожа Себихан Мехмед с ръководството на Общината, директорите от двете училища,граждани и учители, самодейци и гости на града. По случай повода получихме много поздравителни адреси и цветя.

Гостите на концерта ни поздравиха за труда и усилията, които сме положили.

**М.ДЕКЕМВРИ**

 През месец декември библиотека продължи работата с читателите. От началото на месеца започнахме с мероприятията организирани по повод „Националната седмица на четенето”. Първи ни посетиха деца от детската градина „Юри Гагарин” бяхме им подготвили гатанки и приказки, децата останаха много доволни и щастливи. Последва посещение от детска градина „Митко Палаузов” те ни поздравиха с песнички и стихчета, запознахме ги с книжките и четохме приказки. Гостуваха ни любознателните първокласници от СУ „Васил Левски”, разгледаха библиотеката и четохме избрани от тях приказки и отговаряха на зададените от нас въпроси и гатанки. Продължихме с учениците от четвърти,пети и шестите класове, голяма час от тях са вече наши читатели и проявяват интерес към определени книги. Незакъсняха и посещенията от училище „Христо Смирненски”, открихме нови читателски карти и сме щастливи, че проявяват любов към книгите.Библиотекарите от НЧ”Христо Ботев 1914” бяхме поканени да гостуваме в училище СОУ „Н.Вапцаров”с.Горна Кула, занесохме им книги и енциклопедии от нашата библиотека и заедно участвахме в „Националната седмица на четенето”. Последните ни гости бяха ученици и техните учители от училище начално училище „Васил Левски” с.Козино, с тях завърши седмицата на четенето. Всички скъпи гости за нас са вече наши приятели и читатели, очакваме ги с нетърпение да се върнат при нас!

 По повод предстоящите коледни и новогодишни празници открихме работилница за изработване на картички, сувенири и сурвачки за Коледния благотворителен базар. Самодейците към читалището участваха в Коледния концерт.